cyanic-selkie/wikianc huggingface dataset:
Էլեկտրական հաղորդիչներ
Որպեսզի Էլեկտրական հոսանք լինիի փակ էլեկտրական շղթայում, անհրաժեշտ չէ, որ մեկ լիցքավորված մասնիկ պոկվի մի բևեռից և շարժվելով հասնի մյուս բևեռին։ Փոխարենը, լիցքավորված մասնիկը պարզապես պետք է հրի իր հարևանին, ով կստիպի իր հարևանին, և այդպես շարունակ, այդպիսով ստեղծելով ուղղորդված շարժում։ Ըստ էության, այն, ինչ տեղի է ունենում, շարժական լիցքակիրների միջև իմպուլսի փոխանցման երկար շղթա է, որի մասին ավելի մանրամասն ներկայացրել է Փոլ Դրուդը (Դրուդի մոդել)։ Իմպուլսի փոխանցման այս մոդելը, մետաղի, որպես հաղորդիչ ընտրությունը, դարձնում է իդեալական։ Մետաղները, որպես կանոն, ունեն ազատ էլեկտրոնների տեղայնացված ծով, որը էլեկտրոններին բավականաչափ շարժունակություն է տալիս բախվելու համար և այդպիսով ազդում իմպուլսի փոխանցման վրա։
Ինչպես նշվեց վերևում, էլեկտրոնները մետաղներում հիմնական շարժվող մասնիկներն են, սակայն, այլ սարքերում, ինչպիսիք են մարտկոցի կատիոնային էլեկտրոլիտը (ներ)ը կամ պրոտոնային շարժմամբ պրոտոնային հաղորդիչները, հոսանքը հիմնված է դրական լիցքի կրիչների վրա։ Մեկուսիչները քիչ ազատ լիցքերով հոսանք չհաղորդող նյութեր են, որոնք ապահովում են միայն աննշան էլեկտրական հոսանքներ։
Դիմադրություն և հաղորդունակություն
Տվյալ հաղորդիչի դիմադրությունը կախված է այն նյութից, որից այն պատրաստված է և դրա չափսերից։ Տվյալ նյութի համար դիմադրությունը հակադարձ համեմատական ​​է լայնական հատույթի մակերեսին ։ Օրինակ, հաստ պղնձե մետաղալարն ավելի ցածր դիմադրություն ունի, քան նույնպիսի բարակ պղնձե մետաղալարը։ Նաև տվյալ նյութի համար դիմադրությունը համեմատական է երկարությանը. Օրինակ, երկար պղնձե մետաղալարն ավելի մեծ դիմադրություն ունի, քան նույնպիսի կարճ պղնձե մետաղալարը։ Այսպիսով, հաղորդիչի R դիմադրությունը և G հաղորդունակությունը  կարող ենք որոշել հետևյալ բանաձևերով․
որտեղ \ell -ը հաղորդիչի երկարությունն է՝ չափված մետրերով [մ], S-ը՝ լայնական հատույթի մակերեսն է չափված քառակուսի մետրով [մ2], σ (սիգմա)-ն էլեկտրական հաղորդունակությունն է արտահայտված Սիմենս հարաբերած մետրով(Սմ·մ−1), ρ (ռո)-ն՝ նյութի տեսակարար դիմադրությունը(դիմադրողականություն), արտահայտված Օհմ մետրով(Օմ·մ)։ Տեսակարար դիմադրությունը և հաղորդունակությունը նույնաչափ հաստատուններ են ու կախված են միայն նյութի տեսակից, և կախված չեն երկրաչափական չափսերից։ Տեսակարար դիմադրությունը և հաղորդունակությունը միմյանց հակադարձ համեմատական են․ ։ Դիմադրողականությունը նյութի էլեկտրական հոսանքին հակադրվելու ունակության չափն է։
Այս բանաձևը ճշգրիտ չէ. այն ենթադրում է, որ Հոսանքի խտությունը հաղորդչում լիովին միատեսակ է, ինչը միշտ չէ, որ ճիշտ է գործնականում։ Այնուամենայնիվ, այս բանաձևը մեծ ճշտությամբ կարելի է կիրառել երկար բարակ հաղորդիչների համար, ինչպիսիք են լարերը։
Մեկ այլ իրավիճակ, որի դեպքում այս բանաձևը ճշգրիտ չէ, փոփոխական հոսանքն է, քանի որ մակերևութային էֆեկտը (սկին էֆեկտ) արգելակում է ընթացիկ հոսքը հաղորդչի կենտրոնի մոտ։ Երբ երկրաչափական հատույթի մակերեսը տարբերվում է էֆեկտիվ հատույթի մակերեսից, որի մեջով իրականում հոսում է հոսանքը, դիմադրությունը սպասվածից բարձր է լինում։ Նմանապես, երբ երկու փոփոխական հոսանքակիր հաղորդիչներ միմյանց մոտ են լինում, նրանց դիմադրությունները մեծանում են միմյանց վրա ազդեցության պատճառով։ Այսպիսի երևույթներ դիտվում են մեծ հոսանքներ տեղափոխող մեծ հաղորդիչներում, ինչպիսիք են էլեկտրակայանների էլեկտրական փաթույթները կամ մի քանի հարյուր Ամպերից մեծ հոսանքակիր հաղորդալարերում։
Բացի երկրաչափական չափսերից, ջերմաստիճանը նույնպես էական ազդեցություն ունի հաղորդիչների արդյունավետության վրա։ Ջերմաստիճանը երկու հիմնական ազդեցություն է թողնում հաղորդիչների վրա, առաջին հերթին նյութերն ընդարձակվում են ջերմաստիճանի ազդեցությամբ։ Նյութի ընդարձակման չափսը նկարագրող մեծությունը ջերմաստիճանային ընդարձակման գործակիցն է, որը կախված է նյութի տեսակից։ Այսպիսի ընդարձակումը (կամ սեղմումը) կփոխի հաղորդչի երկրաչափական չափսերը, հետևաբար նաև բնորոշ դիմադրությունը։ Այնուամենայնիվ, այս ազդեցությունը ընդհանուր առմամբ փոքր է՝ 10−6 կարգի։ Ջերմաստիճանի բարձրացումը կավելացնի նաև նյութի ներսում առաջացած ֆոնոնների քանակը։ Ֆոնոնը ըստ էության բյուրեղային ցանցի ատոմների տատանումներով կամ կարելի է ասել կինետիկական շարժմամբ պայմանավորված տարրական գրգռումների քվանտ, քվազիմասնիկ է։ Տատանվող գնդիկի նմնան, ֆոնոնները ծառայում են էլեկտրոնների ուղին խաթարելուն՝ պատճառ դառնալով նրանց ցրման։ Էլեկտրենների նման ցրումը նվազեցնում է նրանց միմյանց հետ  բախումների քանակը և հետևաբար նաև փոխանցվող հոսանքը։
Հաղորդիչ նյութեր
Հաղորդիչ նյութեր են մետաղները, էլեկտրոլիտներ ը, գերհաղորդիչները, կիսահաղորդիչները, պլազման և որոշ ոչ մետաղական հաղորդիչներ, ինչպիսին են գրաֆիտը և հաղորդիչ պոլիմերները։
Պղինձն ունի բարձր հաղորդունակություն։ Հիմնականում պղինձն ունի էլեկտրական տարբեր կիրառություններ, ինչպիսիք են շինարարական մետաղալարերը, էլեկտրաշարժիչների փաթույթները։ Զոդման կամ սեղմման միջոցով միացման հեշտության պատճառով պղինձը դեռևս ամենատարածված ընտրությունն է բարակ հաղորդալարերի մեծ մասի համար։
Արծաթը 6%-ով ավելի հաղորդունակ է, քան պղնձը, սակայն արժեքի պատճառով այն շատ դեպքերում գործնականում չի կիրառվում։ Այնուամենայնիվ, այն օգտագործվում է մասնագիտացված սարքավորումներում, ինչպիսիք են արբանյակները, և որպես բարակ ծածկույթ՝ բարձր հաճախականություններում մակերևութային էֆեկտի (սկին էֆեկտ) ազդեցությունը մեղմելու համար։ Հայտնի է, որ պղնձի պակասի պատճառով 13․300 տոննա արծաթ Միացյալ Նահանգների գանձապետարանից  օգտագործվել է Երկրորդ համաշխարհային պատերազմի ժամանակ կալուտրոնային մագնիսների պատրաստման համար ։
Ալյումինե մետաղալարը էլեկտրաէներգիայի փոխանցման և բաշխման ամենատարածված մետաղն է։ Թեև պղնձի հաղորդունակության միայն 61%-ն է կազմում լայնական կտրվածքի մակերեսով, իր ցածր խտությունը այն դարձնում է զանգվածով երկու անգամ ավելի հաղորդունակ։ Քանի որ ալյումինը կշռով պղնձի արժեքի մոտավորապես մեկ երրորդն է, տնտեսական առավելությունները զգալի են, երբ պահանջվում են մեծ հաղորդիչներ։
Ալյումինե լարերի թերությունները նրանց մեխանիկական և քիմիական հատկությունների մեջ են։ Այն հեշտությամբ ձևավորում է մեկուսիչ օքսիդ, ինչը միացումները տաքացնում է։ Եվ քանի որ ունի ավելի բարձր ջերմաստիճանային ընդարձակման գործակից, քան արույրե նյութերը, որոնք օգտագործվում են միացումներում, կապերը թուլանում են։ Ծանրաբեռնվածության դեպքում այն կարող է նաև դեֆորմանալ և կրկին թուլացնել միացումները։  Այս ազդեցությունները ալյումինե լարերի օգտագործումը շինություններում դարձրել են ոչ հանրաճանաչ։
Օրգանական միացությունները, ինչպիսին է օկտանը, որն ունի 8 ածխածնի ատոմ և 18 ջրածնի ատոմ, չի կարող էլեկտրականություն հաղորդել։ Յուղերը ածխաջրածիններ են, քանի որ ածխածինը ունի քառակովալենտության հատկություն և ձևավորում է կովալենտային կապեր այլ տարրերի հետ, ինչպիսին է ջրածինը, քանի որ այն չի կորցնում կամ ձեռք բերում էլեկտրոններ, հետևաբար չեն ձևավորում իոններ։ Կովալենտային կապերը պարզապես էլեկտրոնների կիսումն է։ Հետևաբար, իոնների տարանջատում չկա, երբ էլեկտրաէներգիան անցնում է դրա միջով։ Միայն կովալենտային կապերով միացություններից կազմված հեղուկները չեն կարող էլեկտրական հոսանք անցկացնել։ Որոշ օրգանական իոնային հեղուկներ, ընդհակառակը, կարող են էլեկտրական հոսանք անցկացնել։
Թեև մաքուր ջուրը էլեկտրական հաղորդիչ չէ, նույնիսկ իոնային միացությունների մի փոքր մասը, օրինակ՝ աղը, կարող է արագ վերածել այն հաղորդչի։
Հաղորդալարերի չափսը
Հաղորդալարերը չափվում են իրենց լայնական հատույթի մակերեսով։ Շատ երկրներում այդ չափն արտահայտվում է քառակուսի միլիմետրերով։
Հաղորդչի հոսանքի ուժը
Հաղորդչի հոսանքի ուժը, այսինքն հոսանքի քանակը, որը այն կարող է տեղափոխել, կախված է իր էլեկտրական դիմադրությունից․ ավելի փոքր դիմադրությամբ հաղորդիչը կարող է տեղափոխել ավելի շատ հոսանք։ Դիմադրությունը, իր հերթին, որոշվում է նյութով, որից պատրաստված է հաղորդիչը (ինչպես շարադրված է վերևում) և հաղորդչի չափսերից։ Տրված նյութից ավելի մեծ լայնական հատույթի մակերեսով հաղորդչի դիմադրությունն ավելի փոքր է, քան ավելի փոքր լայնական հատույթի մակերեսով հաղորդչի դիմադրությունը։
Չմեկուսացված հաղորդիչների համար հոսանքի ուժի առավելագույն արժեքն այն է, երբ դիմադրությամբ պայմանավորված կորցրած էներգիան հանգեցնում է հաղորդչի հալմանը։ Չնայած որ կան հոսանքի ապահովիչներ, իրականում աշխարհում հաղորդիչները շահագործվում են այս սահմանի ավելի փոքր հոսանքներով։ Օրինակ կենցաղային լարերը պատված են պոլիվինիլքլորիդային մեկուսիչներով, որը նախատեսված է միայն մոտ 60 °C աշխատելու համար, հետևաբար, այդպիսի լարերի հոսանքը պետք է սահմանափակվի այնպես, որ այն երբեք չտաքացնի պղնձե հաղորդիչը 60 °C-ից բարձր՝ առաջացնելով հրդեհի վտանգ։ Այլ, ավելի թանկ մեկուսացումը, ինչպիսիք են Թեֆլոնը կամ ապակեպլաստը, կարող են թույլ տալ աշխատել շատ ավելի բարձր ջերմաստիճաններում։
Իզոտրոպիա
Եթե ​​նյութի վրա կիրառվում է էլեկտրական դաշտ, և արդյունքում առաջացող էլեկտրական հոսանքը նույն ուղղությունն ունի, ապա նյութը կոչվում է իզոտրոպ էլեկտրական հաղորդիչ։ Եթե ​​առաջացող էլեկտրական հոսանքը կիրառվող էլեկտրական դաշտից տարբեր ուղղությամբ է, ապա նյութը կոչվում է անիզոտրոպ էլեկտրական հաղորդիչ։
Արտաքին հղումներ
Կատեգորիա:Տեխնիկա Կատեգորիա:Էլեկտրականություն Կատեգորիա:Էլեկտրատեխնիկա Կատեգորիա:Ֆիզիկայի հասկացություններ Կատեգորիա:Էլեկտրամագնիսականություն Կատեգորիա:Տեխնոլոգիա Կատեգորիա:Ֆիզիկա Կատեգորիա:Էլեկտրաէներգետիկա Կատեգորիա:Էլեկտրոնիկա Կատեգորիա:Նյութեր Կատեգորիա:Վիքիպեդիա:ՈՒՎ 2023-ի հոդվածներ
Միսս Տիեզերք 1999
Միսս Տիեզերք, 48-րդ «Միսս Տիեզերք» գեղեցկության մրցույթը, որը անցկացվել է 1999 թվականի մայիսի 26-ին՝ Տրինիդադ և Տոբագո երկրում։ Հաղթանակի համար պայքարել է 84 երկրի գեղեցկուհիներ։ Հաղթող է դարձել Բոտսվանա-ի ներկայացուցիչ, 19- ամյա Մպուլե Կվելագոբեն։
Արտաքին հղումներ
Կատեգորիա:1999 Կատեգորիա:Տրինիդադ և Տոբագո
Գագիկ Ավետիսյան
Գագիկ Գրիգորի Ավետիսյան ( Փետրվարի 20, 1957 թվական)
Կարեն Հովհաննիսյան (ճարտարագետ)
Կենսագրություն
Աշխատանքները վերաբերում են լեռնային երկրագործության մեքենայացման խնդիրներին։ Ստեղծել և կատարելագործել է կարտոֆիլի տնկման և մշակման մեքենաներ։
Ծանոթագրություններ
Կատեգորիա:1938 ծնունդներ Կատեգորիա:Դեկտեմբերի 28 ծնունդներ Կատեգորիա:Հայ ճարտարագետներ Կատեգորիա:Հայ մեխանիկոսներ Կատեգորիա:Երևան քաղաքում ծնվածներ Կատեգորիա:Տեխնիկական գիտությունների դոկտորներ Կատեգորիա:ՀԱԱՀ շրջանավարտներ
Արձակուրդները Պրոստոկվաշինոյում (մուլտֆիլմ)
Արձակուրդները Պրոստոկվաշինոյում (Каникулы в Простоквашино), 1980 թվականին նկարահանված մուլտֆիլմ, որը «Երեքը Պրոստոկվաշինոյից» մուլտֆիլմի երկրորդ մասն է։ Մուլտֆիլմն ունի հաջորդ մաս՝ «Ձմեռը Պրոստոկվաշինոյում»։
«Արձակուրդները Պրոստոկվաշինոյում» մուլտֆիլմն ստեղծվել է Էդուարդ Ուսպենսկու «Քեռի Ֆյոդորը, կատուն և շունը» պատմվածքի հիման վրա։
Սյուժե
Քեռի Ֆյոդորի մայրն առաջարկում է ընտանիքին ամառային արձակուրդներն անցկացնել Սոչիում, բայց Ֆյոդորը նախընտրում է մեկնել Պրոստոկվաշինո՝ իր ընկերների մոտ։ Նա Գալչոնկայի հետ նստում է Պրոստոկվաշինո տանող գնացքը։
Այդ ընթացքում Շարիկն ու Մատրոսկինը փոքրիկ վեճ են ունենում, որի ընթացքում Շարիկը գնում է որսի։ Նա հայտնվում է անելանելի վիճակում. կրակելով ծակում է Պեչկինի գլխարկը, սուզվում է լճակի մեջ և չի կարողանում լողալ։ Նրան փրկում և տուն է հասցնում Կուղբը։ Ֆյոդորը Շարիկին փրկելու համար նրան գազար է տալիս։
Մինչ հին ընկերները միասին վայելում էին ամառային տաք օրերը, Ֆյոդորի ծնողները գտնվում էին Սոչիի ծովափում։ Երբ հայրն ասում է, որ արդեն Պրոստոկվաշինո գնալու ժամանակն է, Ֆյոդորի մայրն ասում է, որ դեռ մի քանի հագուստ ունի, որոնք չի հասցրել հագնել ու մինչ այդ չի պատրաստվում գնալ։
Ֆյոդորը ծնողներին նամակ է գրում և խնդրում Շարիկի համար ֆոտոապարատ-զենք ուղարկեն, որպեսզի Շարիկն զբաղվի իր սիրելի գործով։
Ծանոթագրություններ
Կատեգորիա:Խորհրդային մուլտֆիլմեր Կատեգորիա:1980 մուլտֆիլմեր Կատեգորիա:Մուլտֆիլմեր շների մասին Կատեգորիա:Մուլտֆիլմեր կատուների մասին Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Պրոստոկվաշինո
Աասիֆ Մանդվի
Աասիֆ Մանդվի (անգլ. Aasif Mandvi, ), ամերիկացի դերասան, սցենարիստ, նկարահանվել է բազմաթիվ ֆիլմերում։
Կենսագրություն
Աասիֆ Մանդվին ծնվել է Հնդկաստանի Բոմբեյ(ներկայիս Մումբայ) քաղաքում։ Երբ լրանում է նրա մեկ ամյակը, ծնողները տեղափոխվում են Բրեդֆորդ՝ քաղաք Անգլիայի հյուսիսում։ Այստեղ Աասիֆը կատարում է իր առաջին քայլերը, դպրոցական բեմում հանդես գալով էլֆի դերում։ Դրանից հետո նա միանում է տեղի մանկական խմբին,որտեղ հանդես է գալիս ոչ միայն դերասանի, այլև բեմադրիչի դերում։ Դպրոցում հազվադեպ էր բախվում խնդիրների իր ազգության համար, որի պատճառով փորձում էին նրան ահաբեկել և ծաղրել։ Նա ասում էր. «Այս ամենը ստիպում է ատել քո սեփական ռասսան, դու ձգտում ես միավորվել և մյուսների հետ դառնալ մեկ ամբողջություն»։ Այս փորձը ազդում էր Աասիֆի որոշումների վրա, որոնք նա կայացնում էր իր կարիերայի ընթացքում։ 16 տարեկան հասակում նրա ընտանիքը տեղափոխվում է Անգլիայից դեպի Տամպա (Ֆլորիդա)։ Այնտեղ նա շարունակում է հանդես գալ բեմերում, և իր հաջողությունների համար հնարավորություն է ստանում սովորել Հարավային Ֆլորիդայի համալսարանում։ Ուսումն ավարտելուց հետո Մանդվին սկսում է աշխատել Դիսնեյի ստուդիայում, այնուհետև տեղափոխվում է Նյու-Յորք։ Սկզբնական շրջանում նա խաղում էր միայն էպիզոտիկ դերեր թե թատրոնում և թե կինոյում։ 1998 թվականին նա ստանում է Obie մրցանակ իր Sakina's Restaurant աշխատանքի համար։ Այս պիեսը բեկումնային էր Աասիֆի կարիերայի համար։ Այս հաջողության համար նրան հրավիրում են խաղալու գլխավոր դեր՝ «Խորհրդավոր մերսողը» ֆիլմում, որը նկարահանվել է Վ.Ս. Նաիպալի վեպի հիման վրա։ Նա հայտնի է դառնում նրանով, որ առաջինն է լինում Հարավային Ասիայում, ով խաղում է Ալի Հակիմա՝ ճանապարհորդող պարսիկ վաճառական Օկլահոման Բրոդվեում պիեսում։ Նրա որոշ դերեր եղել են քաղաքական բնույթի ինչպես օրինակ Guantánamo ֆիլմում։ Վերջինս ասել է, որ սա փոխել է կարծիքը թատրոնյան դերերի նկատմամբ։ Եվս մեկ հայտնի դեր, որ կերտել է ներկայացման մեջ եղել է Թոնի Կուշների Homebody Kabul-ը։ 2006 թվականից սկսած ընդգրկվում է The Daily Show-ում, որտեղ հաճախ է խնդիրներ ունենում կապված Մերձավոր Արևելքի հետ։ Վերջին տարիներին Աասիֆը հաճախ է հայտնվում սերիալներում, որոնց թվին են դասվում «Շտապ Օգնություն»-, «CSI»,«Կլան սոպրանո», «Օրենք և կարգ» սերիալները։ 2008 թվականին Մանդվին սկսում է աշխատել «Պաշարում», «Պինդ ընկույզ», «Վերլուծիր սա», «Սարդ-մարդը 2» ֆիլմերի վրա։ 2008 թվականին սկսում է աշխատանքը «7 to the Palace» ֆիլմում։ Վերջերս նա ներգրավված էր «Ուրվականների քաղաքը» դրամատիկ կատակերգությունում։ Նկարահանվել է նաև «Տարերքների տիրակալը» ֆիլմում, որի առաջին մասը տրիլոգիա է «Ավատար. Լեգենդ Աանգի» մասին մուլտֆիլմից, որտեղ ստանում է ծովակալ Ջաոյի բացասական դերը։
Հղումներ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Բաբկա (նպարեղեն)
Բաբկա, նպարեղեն, որը պատրաստվում է առանց խմորչի, օգտագործելով սոդայի, ամոնիումի փխրեցուցիչներ կամ առանց արհեստական փխրեցուցիչների, բայց ոչ մեծ քանակի ալյուրով կամ առանց ալյուրի, հացով կամ փշրանքներով։
19-րդ դարի կեսին Ռուսաստանում տատիկները սկսեցին պատրաստել բաբկաներ սոդայով և թխել ոչ թե ռուսական վառարանում, այլ ջեռոցում։ Արդյունքում փոխվեց նպարեղենի համը, ձևը և փոքրացավ չափսը։ Այն դարձավ լայն և տափակ։ Սկզբում, ֆորմայի պահպանման համար, սկսեցին օգտագործել որոշակի մետալիկ ֆորմաներ, իսկ դրանից հետո, բաբկաները սկսեցին պատրաստվել առանց սոդայի՝ մեծացնելով սերուցքի մասնաբաժինը։
Սովորաբար բաբկաներ թխում են ճաշից կես ժամ առաջ և մատուցում են կաթի սերուցքով կամ մուրաբայով։
Այցելուակենտրոն հոգեթերապիա
Այցելուակենտրոն հոգեթերապիա՝ հոգեթերապևտիկ մեթոդ, որն առաջարկվել է Կարլ Ռոջերսի կողմից, որպես երկընտրանք հոգեվերլուծության և բիհեյվիորիզմի հոգեթերապիային։ Այն հեղինակի կողմից մշակվել է մի քանի տարիների ընթացքում, մշտապես զարգանալով և համալրվելով նոր գործնական մեթոդներով։ Ի սկզբանե Ռոջերսի մոտեցումը թերապիային կոչվում էր ոչ դիրեկտիվ, որը արտացոլում էր հեղինակի հետաքրքրությունը այնպիսի մեթոդների նկատմամբ, որոնք կարող են փոխել վարքագիծը։ Կարլ Ռոջերսը ենթադրեց, որ անձը ընդունակ է փոխել իր անձնավորությունը, այդժամ հոգեթերապևտը կարող է պակաս դիրեկտիվ լինել նրա հետ հարաբերություններում։
Ավելի ուշ Կարլ Ռոջերսը իր ուշադրությունը կենտրոնացրեց այն մեթոդների վրա, որոնք թույլ են տալիս թերապևտին ավելի լավ հասկանալ, թե ինչ է կատարվում այցելուի հետ բուժման ընթացքում։ Հետագայում այնպիսի մոտեցումը վերանվանվեց «Այցելուակենտրոն», ինչը ընդգծեց նրա հիմնական գաղափարը՝ հասկանալ այցելուի ինքնաընկալումը։
Թերապևտիկ պայմաններ
Որպեսզի իրականացնի այցելուի անձնավորության կառուցվածքային փոփոխություններ Կարլ Ռոջերսը արաջարկեց վեց թերապևտիկ պայմաններ ։ Քննենք դրանք մանրամասնորեն։
Հետազոտություն
Այցելուի վրա կենտրոնացած թերապիայի ոլորտում, շատ հետազոտոթյուններ են կատարվել, տարբեր ուղղություններով։
Հոգեթերապիայի այդ տիպի ընթացքում այցելուները հակված են նվազեցնել շրջապատի սպասելիքներից և արժեքներից կախվելու միտումը, ինչպես նաև ավելացնել առկա փորձից եղած կախումը։ Ապացուցվել է նաև, որ այսպիսի հոգեթերապիայից հետո այցելուն պակաս հուզականությամբ է ընկալում հուզական սթրեսի և ֆրուստրացիայի իրավիճակները։
Եթե խոսենք Ես կոնցեպցիայի մասին, ապա թերապիայի ընթացքում փոփոխություն է տեղի ունենում, որը մեծապես վերաբերվում է իդեալական Ես-ին, որը դառնում է ավելի հասանելի։ Նշանակալիորեն բարձրանում է ինքնաընդունման, ինքնահասկացման աստիճանը։ Շփումը այլ մարդկանց հետ մեծ բավականություն է բերում, քան մինչ թերապիան։ Այս ոլորտում կատարված հետազոտությունները ցույց տվեցին, որ ավելի հաջող են այն խորհրդատույի գործողութունները, ով այցելուի նկատմամբ ցուցաբերում է ջերմություն և անկեղծ հետաքրքրություն։ Ըստ այդմ թերապեվտի դերը այցելուի համար բարենպաստ միջավայր ստեղծելն է, որտեղ այցելուն կարող էվ գտնել իր հարցերի պատասխանը ։
Ռոջերսի մոտեցումը օգտագործվում է այնպիսի բնագավառների թերապիայի և խորհրդատվության ոլորտում, ինչպիսիք են կրթությունը, ռասայական հարաբերությունները, ընտանեկան հարաբերությունները, քաղաքականությունը և կառավարումը։ Այցելուակենտրոն թերապիան հայտնի է մինչ այսօր և այդպիսին կմնա երկար տարիներ։
Աղբյուրներ
Կատեգորիա:Հոգեթերապիա Կատեգորիա:Հոգեկան առողջություն Կատեգորիա:Կլինիկական հոգեբանություն
Lift (երգ)
Lift, ֆիննական Poets of the Fall ալտերնատիվ ռոք խմբի սինգլը։ Այն հանդիսանում է երկրորդը, որ թողարկվել է խմբի դեբյուտային Signs of Life ձայնասկավառակից ։ Սինգլը, որը թողարկվել է Ֆինլանդիայում 2004 թվականի սեպտեմբերի 9-ին, ներառում էր երգի վերնագրի երկու տարբերակներ, ինչպես նաև «The Beautiful Ones» էքսկլյուզիվ երգը հակառակ կողմում։ Սինգլը 8-րդ տեղն է զբաղեցրել Ֆինլանդիայի Top 40 սինգլների չարթում և պահպանել է դիրքը 11 շաբաթ շարունակ. :
Խմբի անդամներից մեկը՝ ստեղնաշարահար Մարկուս Կաարլոնենը, ստեղծել է երգի ռեմիքս տարբերակը՝ Lift (Dramadence Remix) անունով։ Այն հասանելի է բեռնման համար (MP3 կամ WAV ձևաչափով) միայն խմբի պաշտոնական կայքի գաղտնի էջում, ուր կարելի է հասնել լոգինի և ծածկաբառի շնորհիվ, որ տպագրված են «Signs of Life» բուկլետի վրա։
Ավրորա Շերնվալ
Կենսագրություն
Ծնվել է 1808—1809 թվականների ռուս-շվեդական պատերազմի թեժ շրջանում։ Նրա հայրը բարոն Կառլ Յուհան Շերնվալը (1764—1815), Վիբորգսի նահանգապետն էր, մայրը՝ Եվա Գուստավա ֆոն Վիլլեբրանդը (1784—1844), պատկանել է Շվեդիայից Ֆինլանդիա եկած ազնվական տոհմի։ Ավրորան ընտանիքի երկրորդ երեխան էր, ավագը եղել է Էմիլը (1806—1890), և ևս երկու փոքր քույրեր՝ Էմիլին (1810—1846) և Ալեքսանդրան (1812—1850)։ Այրիանալով 1816 թվականին Ավրորայի մայրը կրկին ամուսնացել է վիբորգցի երևելի սենատոր և իրավաբան Կառլ Յոհան ֆոն Վալլենի հետ։ Յ. Գրոտի խոսքերով՝ նա տիկին էր, որ «նմանները քիչ կան, ոչ այնքան հաճելի արտաքինով, որքան հիանալի վարվեցողությամբ և մանկական սիրալիրությամբ բոլորի հանդեպ»։
Ավրորա Շառլոտան և նրա քույրերն ստացել են լավ կրթություն և առանձնացել են իրենց յուրահատուկ գեղեցկությամբ։ Դժվար էր որոշել, թե քույրերից որն է ամենալավը։ Էմիլիան, որին Լերմոնտովը համեմատել է սպիտակ շուշանի հետ, ավելի հմայիչ էր թուխ սևահեր Ավրորայից, բայց վերջինիս գեղեցկությունն ավելի ներդաշնակ էր և կանոնավոր ։
Ավրորա Շերնվալին 1824 կամ 1825 թվականին իր բանաստեղծությունն է նվիրել Եվգենի Բարատինսկին, որն այդ ժամանակ ծառայություն էր անցնում Ֆինլանդիայում։ Բարատինսկին նաև ֆրանսերեն է թարգմանել բանաստեղծությունը։
Ավրորայի կյանքը հաճախ մթագնել է իր մտերիմների կորստով, ինչի համար նրան անվանում էին «ճակատագրական Ավրորա»։ 1828 թվականին քրոջ ամուսնությունի հետո Ավրորա Կառլովնան շարունակում էր ապրել Ֆինլանդիայում և արդեն պատրաստվում էր ամուսնանալ համերկրացիներից մեկի հետ, սակայն փեսացուն անսպասելիորեն մահացել է։ Դրանից հետո նա մեկնել է Մոսկվա՝ քրոջ մոտ և մի քանի տարի ապրել է նրա ընտանիքում։ Նրա երկրորդ փեսացուն՝ «կապտաչևա դևը» և նրա երիտասարդ օրերի սերը՝ Ալեքսանդր Ալեքսեևիչ Մուխանովը (1802-1834), ևս մահացել է մինչև նշանակված հարսանիքը։
1835 թվականին հանդես է եկել որպես պալատական ազնվական օրիորդ։ Եղել է պետերբուրգյան առաջին գեղեցկուհիներից մեկը, հանդիպել է Պուշկինի, Վյազեմսկու, Ա. Տուրգենևի հետ։ Նրա պատվին կոմս Մ. Վիելգորսկին Վյազեմսկու բառերով գրել է մազուրկա ռոմանս։
Ի վերջո 1836 թվականին Ավրորա Շերնվալը ամուսնացել է հայտնի մեծահարուստ և մեկենաս Պավել Նիկոլաևիչ Դեմիդովի (1798—1840) հետ։ Ավրորան երկու անգամ մերժել էր նրան, սակայն կայսրուհու հորդորներին տեղի տալով՝ համաձայնվել է։ 1840 թվականի մարտի 25-ին Դեմիդովը վախճանվել է՝ թողնելով նրան որդուն՝ Պավելին (1839—1885)՝ Սան Դոնատոյի ապագա իշխանին։ Դեմիդովի մահվան առիթով Վ. Մուխանովը՝ Ավրորայի նախկին փեսացուի եղբայրը, իր օրագրում հետևյալ գրառումն է արել.
Արտաքին հղումներ
Կատեգորիա:Շվեդ բարեգործներ Կատեգորիա:Ֆինն կանայք Կատեգորիա:Հայտնի գրողների մուսաներ
Առաջին համաշխարհային պատերազմի հերոսների հուշարձան (Լիպեցկ)
Առաջին համաշխարհային պատերազմի հերոսների հուշարձան (Памятник героям Первой мировой войны), Առաջին համաշխարհային պատերազմի հարյուրամյա տարելիցին բացված հուշարձան ՌԴ Լիպեցկ քաղաքում` նվիրված պատերազմում ընկած ռուս զինվորների ու սպաների հիշատակին։
Պատմություն
Հուշարձանը ստեղծվել է Ռուսական ռազմա-պատմական հասարակության և Լիպեցկի շրջանի իշխանությունների նախաձեռնությամբ։ Հուշարձանի հեղինակը ՌԴ ժողովրդական նկարիչ Ալեքսանդր Ռուկավիշնիկովն է։ Հուշարձանի հանդիսավոր բացումը տեղի է ունեցել 2014 թվականի օգոստոսի 8-ին Լիպեցկի Ցիոլկովսկի և Տերեշկովո փողոցների խաչմերուկում։ Բացման արարողությանը ներկա են գտնվել Ռուսական ռազմա-պատմական հասարակության ռազմա-պատմական ժառանգության վարչության ղեկավար Ալեքսեյ Լեբեդևը, ՌԴ մշակույթի փոխնախարար Ալլա Մանիլովան, Լիպեցկի շրջանի վարչակազմի ղեկավար Օլեգ Կորոլյովը ։
Առաջին համաշխարհային պատերազմի հերոսներին նվիրված հուշարձանն իրենից ներկայացնում է եռեզր սյուն ։
Սյան բարձրությունը 19.5 մետր է, որի վերին մասում տեղադրված է Գեորգիևյան խաչով արծվի բրոնզաձույլ քանդակ։ Կոթողի պատվանդանին գրված է` «Փառք մեծ պատերազմի հերոսներին» ։
Ծանոթագրություններ
Կատեգորիա:Ռուսաստանի հուշարձաններ Կատեգորիա:Առաջին համաշխարհային պատերազմի հուշարձաններ
Հերտա (Բեռլին)
Հերտա Բեռլին (Hertha Berliner Sport-Club von 1892 ), մասնագիտացված ֆուտբոլային ակումբ Գերմանիայի մայրաքաղաք Բեռլինից, որը հանդես է գալիս գերմանական Բունդեսլիգայում։ Ակումբը հիմնադրվել է 1892 թվականին։ 1900 թվականին Լայպցիգում եղել է Գերմանական ֆուտբոլի միության հիմնադիր ակումբներից մեկը։ 1963 թվականից ակումբն իր տնային խաղերը անցկացնում է Բեռլինի Օլիմպիական մարզադաշտում ։
Ներկա կազմ
2017 թվականի սեպտեմբերի 1-ի դրությամբ
(վարձավճարով Ռեդ Բուլ Զալցբուրգից)
Արտաքին հղումներ
Կատեգորիա:Գերմանական ֆուտբոլային ակումբներ
Հեգնանք
Հեգնանք, իրոնիա ( είρωνεία՝ շինծուություն, ծաղր), կյանքի նկատմամբ երգիծական վերաբերմունքի արտահայտման ձևերից մեկը (տես նաև Երգիծանք)։ Հեգնանքը, ամենից առաջ, պատկերավորության ոճական-արտահայտչական միջոց է։ Սակայն հեգնանքը տարբերվում է սովորական երգիծանքից նրանով, որ բացասական վերաբերմունքն արտահայտում է անուղղակի ճանապարհով, առերես դրական հատկանիշներ վերագրելով։ Ըստ ձևի հաստատելով անձի կամ երևույթի արժանիքները, դրանով իսկ ցույց է տալիս դրանց լիակատար բացակայությունը (օրինակ, «Քաջ Նազար» արտահայտությունը կամ «Որքան հերոսական միջոցներ մի չնչին՝ մանր, եսամոլ նպատակի համար» խոսքերը՝ Ռաֆայել Պատկանյանի «Փառասերը» վիպակի հերոս Ալթմազովի մասին)։ Ավելի լայն առումով՝ հեգնանքը իրականության գեղագիտական գնահատման եղանակ է, որը մեծ տեղ է գրավել XIX դ. ռոմանտիկական արվեստում։ Ռոմանտիկական հեգնանքը օգնում էր սուբյեկտիվորեն վեր կանգնելու իրականության ողբերգական հակադրություններից, հաստատելու անհատի իրավունքները, նրա գերազանցությունը հակառակորդի նկատմամբ։ Հեգնանքը կարող է ընդգրկել գեղարվեստական երկն ամբողջությամբ, դառնալով նրա բովանդակության և կառուցվածքի էական հատկանիշներից մեկը (օրինակ, է. Ռոտերդամցի, «Գովք հիմարության», Երվանդ Օտյան, «Վաճառականի մը նամակները կամ կատարյալ մարդ ըլլալու արվեստը»)։
Ջուբրան Խալիլ Ջուբրան
Ջուբրան Խալիլ Ջուբրան (Gibran Khalil Gibran, جبران خليل جبران, ), լիբանանցի և ամերիկացի գրող և բանաստեղծ, փիլիսոփա, նկարիչ։
Կենսագրություն
Ծնվել է 1883 թ հունվարի 6-ին մարոնական քրիստոնյա ընտանիքում, Հյուսիսային Լիբանանի Բեշարե (Բշար) գյուղում։ Հայրն անվանակոչում է որդուն իր գերդաստանի անունով՝ Ջուբրան Խալիլ Ջուբրանը, որով էլ հայտնի է արաբ գրականությունում, իսկ Ամերիկան և Եվրոպան նրան ճանաչում են Քահլիլ Ջուբրան անունով։ 1894 թ. մայրը՝ Քամիլիե Ռահմեն, իր չորս զավակների հետ մեկնում է Հյուսիսային Ամերիկա՝ բնակության վայր ընտրելով Բոստոն քաղաքը, ուր ապրում են ամենաաղքատ թաղամասերից մեկում՝ չինական թաղում։
1903 թ. քրոջ մահվան և եղբոր ու մոր հիվանդության լուրերը նրան նորից Ամերիկա են բերում, և նույն տարում Ջուբրանը կրկնակի հարված է ստանում։ Թոքախտից մահանում է եղբայրը, քաղցկեղից՝ մայրը։
1908 թ. նորից մեկնում է Փարիզ՝ գեղարվեստի ուսումը շարունակելու։ Երկու տարի անց նա վերադառնում է Ամերիկա, բայց արդեն բնակության վայր ընտրելով Նյու Յորքը, ուր կենտրոնացած էր գրական մշակութային կյանքը։
1920 թ. Նյու Յորքում արաբ տարագիր գրողները ստեղծեցին "Գրչի ընկերությունը", որն իր առջև նպատակ էր դրել՝ ազգային գրականությունը վերածելու հասարակական ակտիվ ուժի։
Թեև ընկերության անդամները հարում էին գրական տարբեր ուղղությունների, գրում էին տարբեր ոճերով, բայց համախմբել էին իրենց ուժերը՝ Ամերիկայում և Արաբական Արևելքում արաբերեն լեզվի ու գրականության զարգացումը խթանելու, հաղթահարելու պահպանողականության արգելքը, կապվածությունը հին, դասական պատկերավորմանը և որոնելու գեղարվեստական նորանոր մեթոդներ ու ձևեր։ Տարագիրների երիտասարդ սերունդը, ով Ամերիկա էր եկել պատանեկան հասակում, իր վրա էր կրում երեք մշակույթների ազդեցությունը՝ ամերիկյան, եվրոպական, արաբական։ Ընկերության տասը անդամներից յոթը լիբանանցիներ էին, իսկ երեքը՝ սիրիացիներ՝
Մինչև Գրչի ընկերության ստեղծումը արաբական պոեզիայում ավանդական չափերն էին գերիշխողը։ Այս ընկերության անդամները, եվրոպական և ռուսական գրականության ազդեցության տակ, ստեղծեցին բանաստեղծական ձևաչափերի նոր տեսակներ, որոնք մեծ տարածում գտան արաբական պոեզիայում։ Լայն զարգացում ստացավ ակնարկի ու արձակ բանաստեղծության ժանրը։ 1931 թ. ապրիլի 10-ին մահացավ Ջուբրան Խալիլ Ջուբրանը՝ քսաներորդ դարի Բլեյքը։
1920 թ.-ին Ամերիկայում արաբ էմիգրանտ-բանաստեղծների ստեղծած «Գրչի ընկերության» նախագահն էր։ Ստացել է բժշկական կրթություն։ Ապրել է ընդամենը 48 տարի, սակայն թողել է գրական հարուստ ժառանգություն, և՛ արձակ և՛ չափածո՝ գրված անգլերենով և արաբերենով՝
Ստեղծագործություններ
Ջուբրան Խալիլն այն եզակի հեղինակներից է, ով ստեղծագործել է երկլեզվով՝ արաբերենով և անգլերենով։ Արաբերենով ունի հետևյալ գործերը՝
Արտաքին հղումներ
Կատեգորիա:Լիբանանցի գրողներ Կատեգորիա:Ամերիկացի գրողներ Կատեգորիա:Լիբանանցի բանաստեղծներ Կատեգորիա:Ամերիկացի բանաստեղծներ Կատեգորիա:Տուբերկուլոզից մահացածներ Կատեգորիա:Ժյուլիանի ակադեմիայի շրջանավարտներ Կատեգորիա:20-րդ դարի բանաստեղծներ Կատեգորիա:ԱՄՆ-ում օսմանյան ներգաղթյալներ Կատեգորիա:Օսմանյան կայսրության անձինք Կատեգորիա:20-րդ դարի ամերիկացի վիպասաններ Կատեգորիա:Լյարդի ցիռոզից մահացածներ Կատեգորիա:Օսմանյան կայսրության տղամարդ բանաստեղծներ Կատեգորիա:Ամերիկացի փիլիսոփաներ Կատեգորիա:Ամերիկացի նկարիչներ Կատեգորիա:Պոլիգլոտներ Կատեգորիա:Ամերիկացի քանդակագործներ Կատեգորիա:Թուրքիայից ԱՄՆ արտագաղթածներ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:20-րդ դարի ամերիկացի բանաստեղծներ Կատեգորիա:Բանաստեղծներ այբբենական կարգով
Վասիֆ Ադիգյոզալով
Վասիֆ Զուլֆիղար օղլի Ադիգյոզալով (Vasif Zülfüqar oğlu Adıgözəlov, ), ադրբեջանցի կոմպոզիտոր, հասարակական գործիչ, Արվեստի Վաստակավոր Գործիչ (1973 թ.), Ադրբեջանի Հանրապետության ժողովրդական արտիստ (1988 թ.), պրոֆեսոր (1989 թ.), Պետական Մրցանակի Դափնեկիր (1990 թ.) :
Կենսագրություն
Վասիֆ Զուլֆիղար օղլի Ադիգյոզալովը ծնվել է 1935 թվականի հուլիսի 28-ին Բաքվում երգիչ Զուլֆի Ադիգյոզալովի ընտանիքում։ Առաջին երաժշտական կրթությունը ստացել է Կոնսերվատորիայի 10-ամյա երաժշտական դպրոցում։ 1953 թվականին նա ընդունվել է Հաջիբեկովի անվան Ադրբեջանի պետական կոնսերվատորիա։ Նա շարունակեց իր կրթությունը կոմպոզիտոր Կարա Կարաևի դասարանում։ 1959 թ.-ին ավարտել է Կոնսերվատորիան `երկու մասնագիտությամբ ։
Գործունեություն
1958 թ.-ից աշխատել է որպես Ռադիոյի և Հեռուստատեսության կոմիտեի երաժշտական խմբագիր։ Հետագայում աշխատել է Ադրբեջանի կոմպոզիտորների միության քարտուղար։ Աշխատել է նաև պետական ֆիլհարմոնիայի գլխավոր երաժշտական խմբագիր, Ա. Զեյնալլու անվան Բաքվի երաժշտական դպրոցի տնօրեն և այլն պաշտոններում։ 1972 թվականից աշխատել է Հաջիբեկովի անվ. Ադրբեջանի պետական կոնսերվատորիայում որպես դասախոս։ 1990 թվականին ընտրվել է Ադրբեջանի կոմպոզիտորների միության առաջին քարտուղար ։
Ծանոթագրություններ
Կատեգորիա:Ադրբեջանական ԽՍՀ ժողովրդական արտիստներ Կատեգորիա:Ադրբեջանցի կոմպոզիտորներ
Հելիոտեխնիկա
Հելիոտեխնիկա (հելիո և տեխնիկա), տեխնիկայի ճյուղ, որն ուսումնասիրում Է արեգակնային ռադիացիայի Էներգիայի փոխակերպումը գործնական օգտագործման համար Էներգիայի այլ տեսակների։ Արեգակը Երկիր Է ուղարկում ճառագայթային Էներգիայի անսպառ հոսք, որի խտությունը մթնոլորտի սահմանում հասնում Է 1,4 կվտ/մ², սակայն դրա զգալի մասը կլանում Է Երկրի մթնոլորտը։ Ծովի մակերևույթի վրա արեգակնային ուղիղ ճառագայթման խտությունը հազվադեպ Է գերազանցում 1,0 - 1,02 կվտ/մ²։ Հելիոտեխնիկական հաշվարկներում այդ մեծության միջին արժեքը ընդունվում Է 0, 815 կվտ/մ²։ Արեգակնային ճառագայթման Էներգիան օգտագործելու փորձեր արվել են դեռևս վաղ ժամանակներից, որոնք լուրջ գործնական կիրառում չեն գտել։ Միայն 1770-թվականին Շվեյցարիայում կառուցվեց «տաք արկղ» տիպի առաջին արևային տեղակայանքը։ XX դարի 1930-ական թվականների մշակվեցին նոր արևային տեղակայանքներ, որոնք ավելի հաճախ սկսեցին կիրառվել որպես էլեկտրաէներգիայի աղբյուր, ինչպես նաև չորացման, ջրի աղազրկման համար ևն։ Հատկապես մեծ նշանակություն ստացան Արեգակի ճառագայթային էներգիան ուղղակի էլեկտրականի փոխակերպելու աշխատանքները՝ կապված տիեզերական տարածության յուրացման հետ։ Գործնական օգտագործման արևային տեղակայանքների սերիական արտադրություն կա ԱՄՆ-ում, Ճապոնիայում, Ֆրանսիայում և այլ երկրներում։
Հեռանկարային է համարվում հելիոտեխնիկայի կիրառումը գյուղատնտեսության մեջ (բազմաթիվ փոքր էներգաունակություն ունեցող և տարակենտրոնացված սպառողների համար, երբ էլեկտրահաղորդման գծերի կառուցումը և վառելիքի փոխադրումը տնտեսապես ձեռնտու չեն)։
Տես նաև
Կատեգորիա:Տեխնիկա Կատեգորիա:Արեգակնային էներգիա
Մենություն (սերիալ)
Մենություն, հնդկական ռոմանտիկ վեբ սերիալ, որը հեռարձակվում է 10 սերիաներով փետրվարի 14-ից Hotstar ալիքով ։ Գլխավոր դերակատարներն են  Բարուն Սոբտին և Սուրբհի Ջյոտին ։ Վեբ-սերիալը բաղկացած է 10 սերիաներից՝ 20-ական րոպե տևողությամբ ։ Արտադրվել է 4 Lions Films ընկերության կողմից, իսկ տարածողն է Star India-ն ։
Զարգացում
2016 թվականի հունիսի 3-ին թողարկվեց առաջին թիզերը, 2016 թվականի սեպտեմբերի 30-ին՝ YouTube-ում 3-րոպեանոց թրեյլերը , 2017 թվականի հունվարին հայտարարվեց, որ վեբ-սերիալը կհեռարձակվի Hotstar ալիքով 2017 թվականի փետրվարի 14-ից 10 սերիայով։
Ծանոթագրություններ
Կատեգորիա:Հնդկական հեռուստասերիալներ
Այնթապի գավառակ
Այնթապը տարածքով համապատասխանում է Ծաղկոտն գավառին։ Կենտրոնը Այնթապ գյուղաքաղաքն էր։ Տարածքով Այնթապի գավառը հավասար է Բայազետի գավառակին։
Կլիմա
Ունի բարեխառն կլիմա։
Աշխարհագրություն
Ջուրն առատ է, հողը բերրի է։ Ունի ծաղկավետ արոտներ։
Պատմություն
1915-1918 թվականներին հայերի մեծ մասը բնաջնջվեց Մեծ Եղեռնի պատճառով։ Ողջ մնացածների մի մասը կարողացավ ապաստանել Արևելյան Հայաստանում։
Տնտեսություն
Բնակչության զբաղմունքը անասնապահությունն ու արհեստագործությունն էր ։
Ծանոթագրություններ
Կատեգորիա:Արևմտյան Հայաստանի գավառներ
Մագդալենա Ալվարես
Մագդալենա Ալվարես Արսա (Magdalena Álvarez Arza, ), իսպանացի քաղաքական և պետական գործիչ, Իսպանական սոցիալիստական բանվորական կուսակցության անդամ։ 2010-2014 թվականներին եղել է Եվրոպական ներդրումային բանկի նախագահի տեղակալ։ 2004-2009 թվականներին Սապատերոյի կառավարությունում զբաղեցրել է զարգացման նախարարի պաշտոնը։
Կենսագրություն
Մագդալենա Ալվարես Արսան ծնվել է 1952 թվականի փետրվարի 15-ին Սան Ֆերնանդոյում, Անդալուսիա։ Ավարտելով Կոմպլուտենսեի համալսարանը՝ Մագդալենա Ալվարեսը 1977-1990 թվականներին որպես դոցենտ աշխատել է Հեռավար կրթության ազգային համալսարանում։ 1981-1989 թվականներին միաժամանակ դասավանդել է Մալագայի իրավաբանական պրակտիկայի դպրոցում և հարկային հետազոտությունների ինստիտուտում։ 1979-1993 թվականներին Ալվարեսը նաև տարբեր պաշտոններ է զբաղեցրել Իսպանիայի ֆինանսների նախարարությունում և ֆինանսական վարչություններում։
Անկուսակցական Ալվարեսն ընտրվել է Անդալուսիայի տարածաշրջանային խորհրդարանի պատգամավոր և Մանուել Չավեսը 1994 թվականի օգոստոսին նրա թեկնածությունն առաջարկել է Անդալուսիայի կառավարության տնտեսության և ֆինանսների նախարարի պաշտոնում։ Անդալուսիայի քաղաքական շրջանակներում առճակատման հետևանքով Մագդալենայի կողմից առաջադրված բյուջեի ոչ մի նախագիծ չի ընդունվել Անդալուսիայի խորհրդարանի կողմից։ Չնայած դրան, 1996 և 2000 թվականների տարածաշրջանային ընտրություններից հետո Ալվարեսը պահպանել է իր պաշտոնը։ Նրա գործունեության մեջ կենտրոնական տեղ են զբաղեցրել Իսպանիայի կենտրոնական կառավարության հետ Անդալուսիայի տարածաշրջանային ֆինանսավորման շուրջ բանակցությունները, որտեղ Ալվարեսը ոտնակոխ է արել Իսպանիայի «Պատմական պարտքի» թեման գյուղական և աղքատ հարավի առջև։
2004 թվականին Մագդալենա Ալվարեսն ընդգրկվել է Իսպանական սոցիալիստական բանվորական կուսակցության կազմում և, 2004 թվականի խորհրդարանական ընտրություններում դառնալով Մալագա նահանգից գլխավոր թեկնածուն, ստացել է պատգամավորական մանդատ։ Շուտով Մագդալենան Սապատերոյի կառավարությունում նշանակվել է զարգացման նախարար։ Ալվարեսի աշխատանքը կառավարությունում հիշելի է անհաջողություններով, ինչպես, օրինակ, Մադրիդից Բարսելոնա արագընթաց երկաթուղու շինարարության երկարաձգումը, որից հետո ընդդիմությունը պահանջում էր Ալվարեսի հրաժարականը։ Այնուամենայնիվ, 2008 թվականին Իսպանիայի խորհրդարանի ընտրություններում Ալվարեսը հաստատել է իր պատգամավորական լիազորությունները և կրկին մտել կառավարության կազմի մեջ։ Միայն 2009 թվականի ապրիլի 7-ին կառավարությունում վերադասավորումների ժամանակ նրան փոխարինել է Խոսե Բլանկո Լոպեսը։
2009 թվականի Եվրախորհրդարանի ընտրություններում Իսպանական սոցիալիստական բանվորական կուսակցության ցուցակում Ալվարեսը երրորդ հորիզոնականն է զբաղեցրել և ընդգրկվել նրա կազմում։ Եվրախորհրդարանում Ալվարեսն ընդգրկված է եղել տրանսպորտի և զբոսաշրջության կոմիտեի կազմում, ինչպես նաև աշխատել է ֆինանսական, տնտեսական և սոցիալական ճգնաժամի հաղթահարման ժամանակավոր կոմիտեում։ 2010 թվականի հուլիսին Ալվարեսը վայր է դրել եվրոպական խորհրդարանականի լիազորությունները՝ աշխատանքի անցնելով Եվրոպայի ներդրումային բանկում։ Եվրոպական ներդրումային բանկում Ալվարեսը ծառայել է մինչև 2014 թվականը և ստիպված է եղել վայր դնել լիազորությունները՝ կապված Անդալուսիայում Իսպանիայի զարգացման նախարարի պաշտոնում կենսաթոշակային սուբսիդիաների գործով կոռուպցիայի մեղադրանքների հետ։ Իսպանիայի Գերագույն դատարանի դատավճռով, որը հրապարակվել է 2019 թվականի նոյեմբերի 19-ին, Մագդալենա Ալվարեսը մեղավոր է ճանաչվել Անդալուսիայի տնտեսության նախարարի պաշտոնում 1994-2004 թվականներին պաշտոնեական դիրքը չարաշահելու մեջ և 9 տարի ժամկետով զրկվել է պետական ծառայության պաշտոն զբաղեցնելու իրավունքից ։
Արտաքին հղումներ
Կատեգորիա:Մադրիդի Կոմպլուտենսե համալսարանի շրջանավարտներ Կատեգորիա:Իսպանիայի կին քաղաքական գործիչներ Կատեգորիա:Իսպանացի գիտնականներ Կատեգորիա:Կին գիտնականներ Կատեգորիա:20-րդ դարի գիտնականներ Կատեգորիա:21-րդ դարի գիտնականներ Կատեգորիա:20-րդ դարի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Իսպանացի տնտեսագետներ
Կարաքիլիսայի գավառակ
Կարաքիլիսա, գավառակ Արևմտյան Հայաստանում, Էրզրումի վիլայեթի Բայազետի գավառում։ Կենտրոնը Կարաքիլիսա գյուղաքաղաքն էր։ Հանդիսանում էր Բայազետի ամենամեծ գավառակը։
Գավառակի տարածքը Ալաշկերտի դաշտի հետ միասին հնում կազմել է Բագրևանդ գավառը։
Աշխարհագրություն
Բայազետի գավառակը գրավում էր Արածանիի առափնյա շրջանը։ Հարավ-արևելքից սահմանակից էր Ալաշկերտի դաշտին։
Բնակչություն
1876 թվականին Կարաքիլիսա գավառն ունեցել է 104 գյուղ՝ 10 866 բնակչով։ 1909 թվականին ուներ 155 գյուղ։
Տնտեսություն
Ուներ բարեբեր հողեր, որոնք ոռոգվում էին Արածանիի Ղաշիչայ և Կարասու վտակներով։
Բնակչությունն հիմնականում զբաղվում էր անասնապահությամբ ու դաշտավարությամբ։ Հիմնականում մշակում էին հացահատիկներ ։
Պուանսեի ամրոց
Պուանսեի ամրոց (Château de Pouancé), Անժուում երկրորդ խոշորագույն միջնադարյան ամրոցը (առաջինն Անժերյան դղյակն է)։ Տեղակայված է Վերզե գետի հովտում, Պուանսե քաղաքից վեր, Շատոբրիանից 16 կիլոմետր հեռավորության վրա՝ այսպես կոչված «Քառանկյուն»ում, որը ձևավորվել է Ռեն, Լավալ, Անժեր և Նանտ քաղաքներով։ Ավերակները ընդգրկված են Ֆրանսիայի պատմական հուշարձանների ցանկում։
Առաջին ամրոցները կառուցվել են 11-րդ դարում՝ Անժուի կոմսերի կողմից։ Մի քանի մեծ աշտարակներ, ինչպես նաև պաշտպանական առանցքային կետեր, Պուանսեին տալիս են վիթխարի տեսք։ Ամրոցի տարածքը զբաղեցնում է ավելի քան երեք հեկտար։ Հիմնականում բնակավայրեր են և օժանդակ շինություններ, որոնք կառուցվել են 13-14-րդ դարերում։ Ամրոցը բազմիցս ենթարկվել է պաշարման։ Հարյուրամյա պատերազմի ընթացքում, 1379 թվականին, հարձակման է ենթարկվել է Ժան 5-րդ-ի բանակի կողմից։
Ամրոցն անմարդաբնակ է դեռ 18-րդ դարից։ Ֆրանսիական հեղափոխության տարիներին այն զգալիորեն ավերվեց։ 20-րդ դարի կեսերին գործնականում ջնջվեց երկրի երեսից։ 1960-ական թվականներին սկսվեց ամրոցի վերականգնումը, որը տևեց քառասուն տարի։
Շնիստ
Շնիստ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում` տափարակ լեռնալանջի վրա։
Պատմություն
Գյուղն ավերվել է 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 45 տուն հայ բնակիչ։ Բնակիչները աչքի են ընկել իրենց քաջությամբ և աշխատասիրությամբ ։
Ծանոթագրություններ
Կատեգորիա:Արևմտյան Հայաստանի գյուղեր
Լևիչե
Լևիչե  (իտալ․՝Levice), կոմունա Իտալիայում, Պիեմոնտ մարզի Կունեո գավառում։
Սինդի Մաքքեյն
Սինդի Մաքքեյն (Cindy McCain, ), ամերիկացի գործարար, քաղաքական և հասարակական գործիչ, Հանրապետական կուսակցության անդամ։ Սենատոր Ջոն Մաքքեյնի այրին։
Կենսագրություն
Ծնվել է 1954 թվականի մայիսի 20-ին Արիզոնա նահանգի Ֆենիքս քաղաքում։ Ընտանիքի միակ երեխան։ 1968 թվականին նա մի խումբ կրտսերների կոչում ստացավ «Ռոդեո թագուհու» տիտղոսը, ստացավ մանկավարժության արվեստի բակալավրի կոչում Հարավային Կալիֆոռնիայի համալսարանից և հատուկ մանկավարժության արվեստի մագիստրոսի կոչում։ Նա ուսուցանույմ էր հաշմանդամություն ունեցող երեխաներին մինչև 1980 թվականը, երբ ամուսնացավ Ջոն Մաքքեյնի հետ։ 1988 թվականին, դառնալով երեք երեխաների մայր (չորրորդ երեխան ավելի ուշ որդեգրվեց ընտանիքի կողմից), նա հիմնել է Ամերիկյան կամավոր բժշկական թիմի բարեգործությունը` բժշկական օգնություն ցուցաբերելու կարիքավորներին երրորդ աշխարհի երկրներում։ 2000 թվականին նա ղեկավարեց հոր Hensley & Co.-ի տնօրենների խորհուրդը, Anheuser-Busch գարեջրի խոշորագույն դիստրիբյուտորներից մեկը ։
Լևիչե
Բնակավայրի հովանավորն է սուրբ Անտոն Մեծը։ Տոնակատարությունը հունվարի 17-ին է։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սինդի Մաքքեյն
Անձնական կյանք
1994 թվականին նա դադարեց մասնակցել բժշկական բարեգործական կազմակերպություններին։ 2004 թվականին ինսուլտ Է տարել, որի հետևանքներից լիովին վերականգնվել է։
Ծանոթագրություններ
Կատեգորիա:Ամերիկացի գործարարներ Կատեգորիա:Ամերիկացի հասարակական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի գործարարներ Կատեգորիա:21-րդ դարի ամերիկացի կանայք Կատեգորիա:ԱՄՆ-ի քաղաքական գործիչներ Կատեգորիա:Ամերիկացի ուսուցչուհիներ
Աշխարհի նորություններ
«Աշխարհի նորություններ» (News of the World), ռեժիսոր Փոլ Գրինգրասի սպասվելիք վեստերն դրամա ֆիլմ, որի դերակատարներից և պրոդյուսերներից մեկը Թոմ Հենքսն է։
Ֆիլմի թողարկումը նախատեսվում է 2020 թվականի դեկտեմբերի 25-ին Universal Pictures և Columbia Pictures ընկերությունների կողմից։
Սյուժե
Վայրի Արևմուտքով ճանապարհորդող տեխասցին համաձայնում է օգնել փրկել առևանգված երիտասարդ աղջկան։
Արտադրություն
2017 թվականի մայիսին Fox 2000-ը գնել է տեղայնացման իրավունքները Փոլեթ Ջայլսի վեպի ադապտացիայի համար, որի համար սցենարիստ է ընտրվել Լյուք Դեյվիսը, իսկ գլխավոր դերակատար՝ Թոմ Հենքսը ։ 2019 թվականի փետրվարին հայտարարվել է, որ Փոլ Գրինգրասը դառնալու է ֆիլմի ռեժիսորը ։ Disney-ի և Fox-ի միաձուլման արդյունքում ֆիլմը փոխանցվել է Universal Pictures-ին և Columbia Pictures-ին ։ Օգոստոսին Հելենա Զենգելը, Մայքլ Քովինոն և Ֆրեդ Հեչինգերը միացել են դերասանական կազմին, իսկ սեպտեմբերին՝ նաև Թոմաս Ֆրենսիս Մերֆին   ։
Ֆիլմի նկարահանումները սկսվել են 2019 թվականի սեպտեմբերի 2-ին Նյու Մեքսիկո նահանգի Սանտա Ֆե քաղաքում ։
Թողարկում
Ֆիլմի թողարկումը նախատեսվում է 2020 թվականի դեկտեմբերի 25-ին ։
Ալուղամար
Ծանոթագրություններ
Կատեգորիա:Արևելյան Հայաստանի գյուղեր
Մալիանա կամուրջ
Մալիանա կամուրջ (Ponte della Magliana), երթևեկելի կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Հռոմի Օստիենսե և Պորտուենսե շրջանները ։ Նախագծվել է 1930 թվականին և կառուցվել, որպեսզի «Հռոմի համաշխարհային ցուցահանդես» (ՀՀՑ) շրջանի արևմտյան մասը հասանելի լիներ։ Ավարտվել է Երկրորդ համաշխարհային պատերազմից հետո։
Ներկայումս հանդիսանում է Տիբերի աջ ափի ուղանցքի մի մասը, որը շարունակվում է դեպի Ֆյումինչիո օդանավակայան, Տրե Ֆոնտանե աբբայություն և Վիա Լաուրենտինա փողոց։
Նկարագրություն
Մալիանա կամուրջը նախագծել է Ռոմոլո Ռաֆֆաելլին։ Կամուրջը կառուցվել է 1930-1948 թվականներին։ Երկրորդ համաշխարհային պատերազմի ժամանակ շինարարությունը դադարում է, քանի որ գերմանական զորքը քանդում է պատնեշները։ Կամուրջը կրում է այն վայրի անունը, որտեղ տեղակայված է։ Կապում է Վիա դելլա Մալիանա և Վիա Քրիստոֆորո Կոլոմբո փողոցները։
Կամուրջն ունի յոթ կամար։ Երկաթբետոնե կառույցը արտաքինից պատված է տրավերտինով։ Երկարությունը կազմում է 223 մետր։
Շնագայլի ձոր
Շնագայլի ձոր, գետ Հայաստանի Շիրակի մարզում։ Սկիզբ է առնում Ջավախքի լեռների արևմտյան լանջերից և Սիզավետ գյուղից 3 կմ հարավ–արևմուտք աջից միախառնվում Ծաղկաշեն գետին։ Երկարությունը 12 կմ է ։
Ծանոթագրություններ
Կատեգորիա:Շիրակի մարզի գետեր Կատեգորիա:Ծաղկաշեն գետի վտակներ
Գոստիվար
Գոստիվար (Гостивар, Gostivari), քաղաք Հյուսիսային Մակեդոնիայի Հանրապետության Պոլոգ շրջանում։ Տեղակայված է Շար լեռնազանգվածի լանջին։ Գոստիվար քաղաքը հանդիսանում է համանուն համայնքի վարչական կենտրոնը։ 2002 թվականի տվյալների համաձայն՝ քաղաքի բնակչությունը կազմում է 35 847 մարդ (համայնքի բնակչությունը՝ 81,042 մարդ )։ Գոստիվարից ավտոմոբիլային ճանապարհներ են ձգվում դեպի Տետովո, Սկոպյե, Կիչևո և Օխրիդ։ Ունի նա երկաթուղային հաղորդակցություն մայրաքաղաք Սկոպյեի հետ։ Գոտսիվարից ոչ հեռու գտնվում է Վրուտոկ գյուղը, որի մոտ՝ ծովի մակարդակից 683 մ բարձրության վրա, սկիզբ է առնում Վարդար գետը։
Էլիզաբեթ Չեյնի
Էլիզաբեթ «Լիզ» Լին Չեյնի Փերի (Elizabeth Lynne Cheney Perry, ), ամերիկացի փաստաբան և քաղաքական գործիչ, 2017 թվականի հունվարի 3-ից ԱՄՆ Ներկայացուցիչների պալատի անդամ։
Գոստիվար
Պատմություն
ХІХ դարում Գոստիվարը դառնում է Օսմանյան կայսրության վարչական միավորներից մեկի՝ կազայի կենտրոն։ Բուլղարացի ժողովրդագիր Վասիլ Կինչովի հաղորդած տվյալների համաձայն՝ ХІХ դարի վերջին Գոստիվարի բնակչությունը կազմում էր 3735 մարդ, որոնցից 3100-ը թուրքեր էին, 310-ը՝ բուլղարացիներ, 100-ը՝ ալբանացիներ, 25-ը՝ առումիններ և 200-ը՝ գնչուներ ։
Ժողովրդագրություն
Գոստիվարի բնակչությունը կազմում է 35 847 մարդ (2002)։ Բնակչության ազգային կազմն է՝
Էլիզաբեթ Չեյնի
Կենսագրություն
Էլիզաբեթ Չեյնին ծնվել է 1966 թվականի հուլիսի 28-ին Մեդիսոնում (Վիսկոնսին նահանգ, ԱՄՆ)՝ քաղաքական գործիչներ Ռիչարդ Չեյնիի և Լին Չեյնիի ընտանիքում (ի ծնե՝ Վինսենթ), որոնք ամուսնացած են 1964 թվականի օգոստոսի 29-ից։ Էլիզաբեթն ունի կրտսեր քույր՝ ԼԳԲՏ ակտիվիստ Մերի Չեյնի։
Գոստիվար
Ժողովրդագրություն
Գոստիվարում գործածվող լեզուներն են՝
Էլիզաբեթ Չեյնի
Կենսագրություն
Էլիզաբեթն ավարտել է «Կոլորադոյի քոլեջը», «Չիկագոյի համալսարանը» «Չիկագոյի համալսարանի իրավունքի դպրոցը» և «Oriental Institute»-ը։
Գոստիվար
Ժողովրդագրություն
Բնակչության կրոնական կազմը՝
Հայտնի բնակիչներ
Ադմիր Մեհմեդի, շվեյցարացի ու մակեդոնացի ֆուտբոլիստ, ով խաղում է գերմանական «Բայեր 04» ակումբում ու Շվեյցարիայի ազգային հավաքականում՝ հանդես գալով հարձակվողի դիրքում։ Ծնվել է Գոստիվարում։
Արտաքին հղումներ
Կատեգորիա:Հյուսիսային Մակեդոնիայի քաղաքներ
Էլիզաբեթ Չեյնի
Կարիերա
Իրավաբանական ֆակուլտետն ավարտելուց հետո Էլիզաբեթը մասնավոր հատվածում զբաղվել է իրավաբանական գործունեությամբ և՛ որպես միջազգային փաստաբան, և՛ միջազգային ֆինանսական կորպորացիայի խորհրդատու։
2016 թվականին Վայոմինգ նահանգից ընտրվել է ԱՄՆ Ներկայացուցիչների պալատի անդամ՝ համաքելով ընտրողների ձայների 62%-ը։ 1979 թվականից մինչև 1989 թվականն այդ պաշտոնը զբաղեցրել է նրա հայրը։
Արտաքին հղումներ
Կատեգորիա:ԱՄՆ-ի հանրապետական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի կին քաղաքական գործիչներ Կատեգորիա:Ամերիկացի իրավաբաններ Կատեգորիա:Չիկագոյի համալսարանի շրջանավարտներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի փաստաբաններ
Նել լ'Օպիտալ
Նել լ'Օպիտալ (Nesle-l'Hôpital), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 185 մարդ, բնակչության խտությունը` 38.54 մարդ/կմ²։ Բնակավայրը զբաղեցնում է 4.8 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևմուտք։
Տնտեսություն
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 35։ Ակտիվության ցուցանիշը կազմում է 73,1 %։ 95 աշխատունակ մարդկանցից աշխատել է 85 անձ (45 տղամարդ և 40 կին)։ Գործազուրկ են եղել 10 անձ (6 տղամարդ և 4 կին)։ 35 անաշխատունակներից 5-ը եղել են աշակերտներ կամ ուսանողներ, 18-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալուշեն
Ալուշեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
XIX դարում Ալուշենից գաղթել են 150 հայեր ։
Ծանոթագրություններ
Կատեգորիա:Արևմտյան Հայաստանի գյուղեր
Շողվագ (գետ)
Շողվագ, Շիրին, Շողագա գետ, Շողվակ, Վալիաղա, գետ Հայաստանի Գեղարքունիքի մարզում։ Սկիզբ է առնում Գեղամա լեռնաշղթայի հարավարևելյան լանջերից և Ձորագյուղից 4 կմ հյուսիս–արևելք թափվում Սևանա լիճ։ Երկարությունը 22 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
ՌԽՖՍՀ վաստակավոր արտիստների ցանկ
Ստորև բերված է Ռուսաստանի Խորհրդային Ֆեդերատիվ Սոցիալիստական Հանրապետության վաստակավոր արտիստների ցանկը՝ ըստ շնորհված տարիների։
Ռուսաստանի Խորհրդային Ֆեդերատիվ Սոցիալիստական Հանրապետության վաստակավոր արտիստի կոչմանը արժանացել են մոտ 7 հազար մարդ։
Ծանոթագրություններ
Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ
Կոագուլում
Կոագուլում ( - մակարդում, խտացում), կոլոիդային համակարգի դիսպերս ֆազի մանրացման աստիճանի փոքրացում, որը տեղի է ունենում առաջնային միցելների իրար կպչելու հետևանքով։
Կոագուլման փուլեր
Կոլոիդ համակարգի վիճակի փոփոխությունը, որ կապված է պինդ ֆազի դիսպերսման աստիճանի փոքրացման հետ, անցնում է երկու փուլով՝ *մասնիկի խոշորացում (կոագլում) Առաջին փուլի ժամանակ զոլում կատարվում է մասնիկների ագրեգացում, այսինքն՝ դիսպերսման աստիճանի անկում, բայց առանց տեսանելի որևէ արտաքին փոփոխության։ Այդ շրջանը անվանում են կոագուլման թաքնված շրջան։
Երկրորդ փուլը կապված է մասնիկների հետագա ագրեգացման հետ, սակայն այն ուղեկցվում է համակարգում ակնհայտ նկատելի փոփոխությամբ (պղտորություն, գույնի առաջացում և այլն), դա ավարտվում է պինդ ֆազի անջատումով։ Կոագուլման այս շրջանը կոչվում է բացահայտ կամ ակնհայտ կոագուլման շրջան, որը լիոֆոբ կոլոիդների մոտ շատ կարճ է տևում։